আদিম (চলচ্চিত্র)
আদিম ২০২৩ সালের যুবরাজ শামীম পরিচালিত বাংলাদেশী নাট্য চলচ্চিত্র। এটি টঙ্গী রেলস্টেশনের পাশের ব্যাংকের মাঠ বস্তির মানুষের গল্প অবলম্বনে নির্মিত। এটি পরিচালক যুবরাজ শামীম পরিচালিত প্রথম পূর্ণদৈর্ঘ্য চলচ্চিত্র। গণ-অর্থায়নে নির্মাতার নিজস্ব প্রযোজনা প্রতিষ্ঠান রসায়নের ব্যানারে নির্মিত এবং সহপ্রযোজক হিসেবে আছে সিনেমাকার ও লোটাস ফিল্ম। মূখ্য চরিত্রে বাদশা, দুলাল, সোহাগী ও সাদেক অভিনয় করেছে। চলচ্চিত্রটির চিত্রগ্রহণে ছিলেন আমির হামযা ও সাউন্ড ও কালারে সুজন মাহমুদ।